A személyes gondoskodást nyújtó szociális és gyermekjóléti ellátások térítési díjáról szóló rendelet módosításáról szóló rendelet-tervezet általános indokolása:

Koncessziós szerződés keretében az Eatrend Kft. (2730 Albertirsa, Pesti út 65.) biztosítja Kiskőrös Város Önkormányzata által biztosított bölcsődei, óvodai, általános iskolai, középiskolai korosztály, valamint az időskorúak részére történő közétkeztetési szolgáltatás nyújtását szállítási, kitálalási és főzőkonyha üzemeltetési feladatokkal az intézmények részére.

Az Eatrend Kft. és Kiskőrös Város Önkormányzata között létrejött koncessziós szerződés VII. pontja rögzíti az étkezés nyersanyag egységárait, melynek megfelelően módosítani kell a gyermekétkeztetés intézményi térítési díjait.



A rendelet-tervezet részletes indokolása:



Az 1. §-hoz

Kiskőrös Város Önkormányzata Képviselő-testületének a személyes gondoskodást nyújtó szociális és gyermekjóléti ellátások térítési díjáról szóló 8/2015.(III.25) önkormányzati rendelet melléklete helyébe a rendelet-tervezet 1. melléklete lép az intézményi térítési díjak változása miatt. 


A 2. §-hoz

A hatályba léptető rendelkezést tartalmazza ez a szakasz.

